ياليت كان عندي عيال ماكان تجرء وسوى كذا
يابنات تكفون لاتزيدونها عليه والله واللي خلقني اني كل يوم اصحى واقول خلاص بطلبه يطلقني بس ارجع افكر وافكر واذا تطلقت وش اسوي وكيف اعيش
الحين صارلي اسبوعين ماشفته اوقات اقول اصبري مستحيل الحبيب اللي كان مايتحمل غيابك يوم واحد يتحمل اكثر
واوقات اقول اللي قدر على فراقي كل هالمده خلاص انشغل بغيري ونسيني
اوقات يكلمني والهم باين في صوته واسأله ويقول مافيني شي .... بس انا اعرفه واعرف انه عايش بهم منها
انا معاه ماعدت احس بالامان حتى لو ربي فرجها ورجع ... في اي لحظه بيهجرني عشانها وعشان عياله
وفي نفس الوقت ماعندي الجرءه اني اقول طلقني
انا كنت مطلقه انا عشت عمري كله احلم في هالزوج وعندي رعب وخوف من اني ارجع مطلقه تنتظر فارس الاحلام مطلقه تطالع اللي حولها كل وحده مع زوجها حتى لو مافيه سعاده بس الزواج والبيت ستر وراحه وحريه
تدرين وش يعني حريه
انك تنامين على سريرك تصحين وقت ماتحبين تاكلين اللي تحبين تقفلين بابك عليكي ماحد يغزو مملكتك الا باذنك
تدرون وش عكسها
انك تنامين بغرفه مع عيال اخوانك لا وعلى الارض
انك تتحملي الازعاج والصراخ ... انك تجلسي مع عيالهم اذا حبو يطلعو مشوار رومنسي ولا حبو يجلسو بغرفتهم لوحدهم
واذا حبيتي تطلعي ماتقدري تطلعي لوحدك لازم يروحو معاكي ولا تنتظرين يفضون ويطلعونك وفي السياره تجلسي ورى وتنتبهي للعيال زيك زي الشغاله
من كثر حبي له ماكنت اقدر ادعي عليه بس الحين ادعي وادعي ان الله ينتقم منه ولا يهنيه
انا كرامتي مجروحه انا اللي ماارضى احد يغلط عليه بكلمه حتى لو مزح انا انذل واتحمل هالوضع عشان اعيش
لكن ارجع واقول الله كريم يرحم ضعفي ويتمي وقادر انه يرفع شأني ويعزني
كم عورني قلبي من كلامك شي ما ارضاه على حرمه لا ثانيه ولا اوله ولا غيرها
شفي حبيبتي ظروفك قبل الزواج نفسها بعد الزواج القاسم المشترك (التعب النفسي) وانتي ينطبق عليك
المثل اللي يقو ابشر بالهم ياطالب السعد!
تزوجتي عشان ترتاحين وتكونين اسره وتستتقرين ما ادري تاخرك عن الحمل منكم والا من الله
يعني بالله ايش مستفيده من قعدتك كذا؟؟
يمكن القعده مع اهلك رغم ظروفهم ارحم ع الاقل تاكلين تشربين مع اوادم مو لحالك كان فيك جرب
انا والله ما اقسى عليك بالكلام بس ليه يوم ماهو كفؤ للزواح يعرس ؟؟
ليه يوم هو يخاف من المره يعرس ؟؟
والله ما ارضى لك ولا لاختي الشي اللي تعيشينه وفيه حل يابنتي اذا لك اخت كبيره فاهمه وعاقله
خليها تكلمه وتقوله فلانه عانت وجيتنا وتوسمنا فيك الخير قلنا رجال بترمي حملها على الله ثم عليه
وانت ياولد الناس شكل الحمل اكبر منك فلانه لها الله مابتموت وربي مايقطع الرزق الله يعوضها
بالرجال اللي يستاهلها
كانك ماقلتي لها ولا دريتي عنها واذا فيه ذرة رجوله وخير بيتغير موقفه
غيركذا لاترخصين عمرك وانتي غاليه قدرك كبير عند اللي خلقك بيعوضك بس انتي خلااص
لحد هنا وكفايه اياني واياك تخلينه ياخذ من كرامتك اكثر مما اخذ ولا تتاملين يتغير وضعك
دام انه مقتنع وفاهم ان محد بيوقف معك من اهلك
خلي اختك الكبيره تكلمه اذا انتي غاسله يدك من اخوانك مع اني ما ظن فيه اخ تهون عليه اخته
حتى لو كان حار وماتتجرئين عليه الحي مايهون عليه حيه مهما كان بينكم بس خليه يكلمه ويتفاهم معه
وبيتغير حالك اما حياة ترضي الله والا الطلاق وربك بيعوضك الوضع هذا خلاص حطي له حد
مايسوى عليك كانه متفضل عليك وانتي حره بنت احرار لك بيت ولك اهل منتي مقطوعه من شجره
لاتزعلين من كلامي وربي ماشوفك الا مثل اختي وعسى الله يفرجها عليك وينصرك نصر حار
عاجلا غير اجل بسحبيت اوضح لك انك جزء من المشكله هذي ..